open-index/open-wikipedia-markdown huggingface dataset:
Գյուստավ Ժեֆրուա

**Գյուստավ Ժեֆրուա** (, ), ֆրանսիացի լրագրող, արվեստաբան և գրող, Գոնկուրի ակադեմիայի հիմնադիրներից մեկը, հետագայում՝ ակադեմիայի տնօրենը։

Ծնվել է 1855 թվականի հունիսի մեկին Փարիզում։

Երիտասարդ տարիներին Ժեֆրուան աշխատել է *La Justice* թերթում, որը թողարկվում էր Ժորժ Կլեմանսոյի խմբագրության ներքո, որը դարձել է նրա ընկերը․ այդ թերթում նա սկզբում աշխատում էր որպես հասարակ լրագրող, բայց 1881 թվականից արդեն այնտեղ հանդես է եկել որպես գեղարվեստական քննադատ։ Արիստիդ Բրիանը Ժեֆրուային նշանակել է Գոբելենների մանուֆակտուրայի կառավարիչ և Ժեֆրուան այդ պաշտոնում մնացել է մինչև մահ։

1881 թվականին լույս է տեսնում Ժեֆրուայի առաջին գիրքը՝ ֆրանսիացի բնագետ և նկարիչ Բեռնար Պալիսիի կենսագրությունը։

Ժեֆրուան այն քչերից էր, որը մամուլում աջակցում էր իմպրեսիոնիստներին։ 1883 թվականին նա ծանոթացել է Ալֆրեդ Սիսլեյի հետ և մեծ ակնարկ հրապարակել նրա ստեղծագործության մասին։

1886 թվականից Ժեֆրուան սկսում է նյութեր հավաքել Լուի Օգյուստ Բլանկի գիտական կենսագրության համար, այդ նպատակով նա սեպտեմբերին գնացել է Բել-Իլ-ան-Տեր, որտեղ պատահաբար ծանոթացել է Կլոդ Մոնեի հետ։ Նրանց բարեկամությունը ձգվել է երկար տարիներ և 1920 թվականին Ժեֆրուան հրատարակել է ընկերոջ ծավալուն կենսագրությունը։ Մոտավորապես նույն ժամանակներից նա ծանոթանում է նաև Պոլ Սեզանի հետ և ակտիվորեն սկսում է զբաղվել իր ընկեր-նկարիչների նկարների հավաքորդությամբ։ 1889 թվականին հրատարակվում է Օգյուստ Ռոդենի ստեղծագործությանը նվիրված գիրքը։

1894 թվականին հրատարակվել է Ժեֆրուայի «Սիրտ և բանականություն» վեպը, իսկ 1987 թվականին լույս է տեսել Օգյուստե Բլանկին նվիրված գիրքը, որի վրա Ժեֆրուան աշխատել էր 10 տարի։

1900 թվականին Ժեֆրուան դարձել է Գոնկուրի ակադեմիայի հիմնադիրներից մեկը, իսկ 1912 թվականից նա գլխավորել է այն մինչև իր մահը, որը վրա է հասել 1926 թվականի ապրիլի 4-ին Փարիզում։

Ժեֆրուի մյուս գրական աշխատություններից են Ալֆրեդ Սիսլեյի, Ժան Բատիստ Կամիլ Կորոյի, Օնորե Դոմիեի կենսագրությունները, Պիտեր Պաուլ Ռուբենսի ստեղծագործության մասին պատմող գիրքը, տասնմեկհատորանոց ակնարկ Եվրոպայի գեղարվեստի թանգարանների մասին, պատմական ակնարկ Բրետանիի մասին և այլն։

Ժեֆրուայի աշխատությունները մեծ նշանակություն են ունեցել իմպրեսիոնիզմի կայացման գործում, սակայն, Օ. Ռեյթերսվերդի դիտարկմամբ, Ժեֆրուան տվել է «գնահատականներ և դատողություններ, որոնք ավելի շուտ վկայում են խոր համակրանքի մասին, քան իմպրեսիոնիստների ստեղծագործության խոր ընկալման մասին»։

Ժեֆրուայի կողմից հավաքված իմպրեսիոնիստների նկարների հավաքածուն նրա մահից հետո վաճառվել է աճուրդով։ Մի կտավ, որը ժամանակին պատկանել է նրան՝ Պոլ Սեզանի «Նատյուրմորտ խնձորներով», հետագայում հայտնվել է Էրմիտաժի հավաքածուում։

1937 թվականին նրա պատվին անվանվել է Փարիզում մի փողոց։

## Ծանոթագրություններ

## Արտաքին հղումներ
* Institut national d’histoire de l’art. — Geffroy, Gustave.
* Dictionary of Art Historians. — Geffroy, Gustave.

Կատեգորիա:20-րդ դարի ֆրանսիացի վիպասաններ
Կատեգորիա:Ֆրանսիացի արվեստաբաններ
Կատեգորիա:Ֆրանսիացի գրողներ
Կատեգորիա:Ֆրանսիացի լրագրողներ
Քեյդ Քանինգհեմ

**Քեյդ Քանինգհեմ** (, ), ամերիկացի պրոֆեսիոնալ բասկետբոլիստ, Խաղարկող։ Հանդես է գալիս Բասկետբոլի ազգային ասոցիացիայի (NBA) «Դետրոյթ Փիստոնս» ակումբում։

Ծնվել է ԱՄՆ Ջորջիա նահանգի Առլինթոն քաղաքում։ Հանդես է եկել Առլինգթոնի «Բոուի» ավագ դպրոցում, իսկ ավելի ուշ՝ Մոնտվերդեի ակադեմիայում (Ֆլորիդա նահանգ), համարվելով 2020 թվականի լավագույն դպրոցական բասկետբոլիստներից մեկը։ 2019 թվականին հաղթանակ է տարել ՖԻԲԱ-ի մինչև 19 տարեկանների աշխարհի գավաթի մրցապայքարում։

Ուսանողական առաջնությունում մեկ ուսումնական տարի ներկայացրել է Օկլահոմայի նահանգային համալսարանը։ Ընտրվել է NBA-ի 2021 թվականի դրաֆթի 1-ին համարի ներքո՝ «Դետրոյթ Փիստոնսի» կողմից։

## Ծանոթագրություններ

## Արտաքին հղումներ
* Էջը NBA.com կայքում

Կատեգորիա:Ամերիկացի բասկետբոլիստներ
Կատեգորիա:Դետրոյթ Փիստոնսի բասկետբոլիստներ
Էլեկտրաքիմիական բևեռացում

**Էլեկտրաքիմիական բևեռացում**, էլեկտրոդային պոտենցիալի փոփոխությունը էլեկտրական հոսանքի ազդեցությամբ։ Էլեկտրոդի և էլեկտրոլիտի լուծույթի շփման մակերևույթին տեղի է ունենում էլեկտրաքիմիական ռեակցիա (էլեկտրոլիզ), որի բնույթը կախված է էլեկտրոդի և լուծույթի բաղադրությունից, հոսանքի ուղղությունից ու խտությունից (միավոր մակերեսով անցնող հոսանքի մեծությունից), ինչպես նաև ջերմաստիճանից։

Էլեկտրաքիմիական ռեակցիայի դեպքում էլեկտրոդային պոտենցիալի տարբերությունը հոսանքի ներկայությամբ (Ei) և բացակայությամբ (E_0) որոշվում է հոսանքի խտությամբ, որն ուղիղ համեմատական է միավոր մակերեսի վրա ընթացող ռեակցիայի արագությանը։ Էլեկտրաքիմիական բևեռացման երևույթները կարող են լինել վնասակար և օգտակար։ Օրինակ՝ էլեկտրոլիզի ժամանակ դրանք մեծացնում են էլեկտրաէներգիայի ծախսը, բայց դրա փոխարեն կոռոզիայի դեպքում կարող են անցանկալի պրոցեսներ կանխել։

Կատեգորիա:Էլեկտրաքիմիա
Մեկ ազգ, մեկ բռունցք հուշակոթող

**«Մեկ ազգ, մեկ բռունցք հուշակոթող»**, հուշահամալիր Հայաստանի մայրաքաղաք Երևանի Կենտրոն վարչական շրջանի հյուսիս-արևմուտքում՝ Հրազդան գետի աջ ափին։ Նվիրված է 2020 թվականի սեպտեմբերի 27-ին սկսված հայ-ադրբեջանական պատերազմում զոհված հայ զինծառայողներին և Հայաստանի ապագա հաղթանակներին։ Այն Հրազդանի ձորի բացօթյա մարզահրապարակի մաս է կազմում։

## Պատմություն
Հուշահամալիրի կառուցումը սկսվել է 2021 թվականին Հրազդանի ձորի բացօթյա մարզահրապարակում մարզվողների նախաձեռնությամբ։ Նույն թվականի օգոստոսի 6-ին մեծ հանդիսավորությամբ տեղի է ունեցել բացման արարողությունը, որին ներկա էին ինչպես մարզահրապարակում մարզվողները, այնպես էլ զոհված զինծառայողների հարազատներ, նախկին զինվորականներ և լրատվամիջոցների ներկայացուցիչներ։

## Ճարտարապետական նկարագիր
Հուշահամալիրը կազմված է երկու կոթողներից։ Գլխավորը սևա-գազարագույն տուֆից քանդակված մեծ չափերի վեր պարզած բռունցնք է, որը խորհրդանշում է Հայաստանի ապագա հաղթանակները։ Բռունցքի գաղափարը վերցվել է հայ գրող Հովհաննես Շիրազի ստեղծագործություններից մեկի տողերից, որն ասում է՝ «Հայեր, բավ է ցրված մնաք  մատներիս պես, Բռունցքվելն է հավերժությունն Հայաստանի»։ Տուֆակերտ բռունցքի կողքին տեղադրված է գազարագույն տուֆից պատրաստված հուշատախտակ ժամանակին Հրազդանի ձորի բացօթյա մարզահրապարակում մարզված և պատերազմում զոհված Վարուժան Մաթևոսյանի, Գոռ Սարգսյանի, Խաչիկ Տոնյանի, Վրեժ Պողոսյանի և անհետ կորած Հովհաննես Կարապետյանի (Հայ առաքելական եկեղեցու հայր սուրբ Մկրտիչի) գունավոր նկարները։

## Պատկերասրահ
 
Մեկ ազգ, մեկ բռունցք հուշակոթող, Հրազդանի ձոր, Երևան 04.jpg|
Մեկ ազգ, մեկ բռունցք հուշակոթող, Հրազդանի ձոր, Երևան 01.jpg|
Մեկ ազգ, մեկ բռունցք հուշակոթող, Հրազդանի ձոր, Երևան 03.jpg|


## Տես նաև
*Հրազդանի ձորի բացօթյա մարզահրապարակ

## Արտաքին հղումներ
* «Հոր հուղարկավորության օրը ծնված Մաքսը բացել է հուշակոթողը» (''Հանրային 2-րդ հեռուստաընկերության Լրաբեր հաղորդաշարի 06.08.2021 թողարկում''),
* Հուշահամալիրի բացմանը նվիրված ռեպորտաժ (''Երկիր մեդիա հեռուստաընկերության Երկիրն այսօր հաղորդաշարի 06.08.2021 թողարկում''),
* Հուշահամալիրի բացմանը նվիրված ռեպորտաժ ''Շանթ հեռուստաընկերության Հորիզոն հաղորդաշարի 06.08.2021 թողարկում'')։

## Ծանոթագրություններ

Կատեգորիա:Երևանի տեսարժան վայրեր
Կատեգորիա:Հրազդան գետ
Կատեգորիա:Արցախյան ազատամարտի հուշարձաններ
Կատեգորիա:Երևանի հուշարձաններ
Էլեկտրաքիմիական պոտենցիալ

**Էլեկտրաքիմիական պոտենցիալ**, քիմիական պոտենցիալ էլեկտրական լիցքավորված մասնիկներից (էլեկտրոններ, իոններ) բաղկացած թերմոդինամիկական համակարգի համար։

Մի մասնիկին վերագրվող էլեկտրաքիմիական պոտենցիալը՝ \mu =\mu _0+q\varphi, որտեղ q-ն մասնիկի լիցքն է, \varphi-ն՝ էլեկտրական պոտենցիալը, իսկ \mu _0–ն՝ քիմիական պոտենցիալը էլեկտրական դաշտի, այսինքն՝ մասնիկների լիցքի բացակայության դեպքում։

## Տես նաև
* Քիմիական պոտենցիալ

Կատեգորիա:Ջերմադինամիկա
Էլեկտրաօպտիկա

**Էլեկտրաօպտիկա**, ֆիզիկայի բաժին, ուսումնասիրում է էլեկտրական դաշտի ազդեցությունը նյութի օպտիկական հատկությունների վրա։

Էլեկտրաօպտիկայի հիմնական երևույթներն են. 
# Շտարկի երևույթը՝ ուժեղ էլեկտրական դաշտում գտնվող նյութի առաքած սպեկտրային գծերի տրոհումը,
# Քերի երևույթը լուսային ճառագայթի երկբեկումը ճառագայթի ուղղությանն ուղղահայաց էլեկտրական դաշտում տեղադրված նյութում, 
# Էլեկտրաօպտիկական երևույթները կոլոիդներում՝ օպտիկական անիզոտրոպության առաջացումը էլեկտրական դաշտում գտնվող կոլոիդ լուծույթներում։ Օպտիկական անիզոտրոպության բնույթը պայմանավորված է ճառագայթների երկբեկման, դիքրոիզմի, լույսի անիզոտրոպ ցրման (անիզոտրոպության ամենացայտուն դրսևորումը) երևույթներով։

## Գրականություն
*  Волькенштейн, M. B., Молекулярная оптика. — М.‒Л., 1951.
* Поль Р. В., Оптика и атомная физика, пер. с нем., M., 1966.

Կատեգորիա:Օպտիկա
Կատեգորիա:Ֆիզիկական էֆեկտներ և երևույթներ
Էլեկտրաօսմոս

մինի|Էլեկտրաօսմոս հոսքի սխեմա
**Էլեկտրաօսմոս**, (< էլեկտր… և օսմոս), արտաքին հաստատուն էլեկտրական դաշտի ազդեցությամբ մազանոթների, ծակոտկեն միջնորմների, թաղանթների միջով հեղուկի (կամ գազի) տեղաշարժ դեպի էլեկտրոդ։

Էլեկտրաօսմոսը հետևանք է անշարժ պինդ ֆազի և շարժվող հեղուկի (գազի) շփման մակերևույթին առաջացող կրկնակի էլեկտրական շերտի, որի պատճառով շարժվող և անշարժ ֆազերը լիցքավորվում են տարբեր նշանով։ Էլեկտրաօսմոսը կիրառում են դիսպերս համակարգերը բաժանելու, գլիցերինը, դոնդողանյութը, ջուրը և այլ նյութեր մաքրելու նպատակով, նաև՝ բժշկության, կենսաբանության մեջ և կաշվի դաբաղման գործում։

## Տես նաև
* Մազանոթային էլեկտրաֆորեզ
* Էլեկտրաքիմիա

Կատեգորիա:Էլեկտրաքիմիա
Լուիջի Գալվանի

** Լուիջի (Ալոիզի) Գալվանի** (, ), իտալացի անատոմ և ֆիզիոլոգ, էլեկտրաֆիզիոլոգիայի հիմնադիր։ Սովորել է Բոլոնիայի համալսարանում, այնտեղ էլ հետագայում դասավանդել է բժշկագիտություն։

1771-ից ուսումնասիրել է էլեկտրականության առաջացումը կենդանի օրգանիզմներում։ Հետազոտել է անշարժացված գորտի մկանների կծկման ընդունակությունը էլեկտրական հոսանքի ազդեցության ներքո։ Դիտել է մկանների կծկումը՝ դրանք նյարդերի կամ ողնուղեղի հետ մետաղով միացնելիս, ուշադրություն դարձրել այն բանի վրա, որ մկանը կծկվում է երկու տարբեր մետաղների հետ միաժամանակյա շփումից, ապացուցել, որ մկանը կծկվում է նաև անմիջապես նյարդին միանալիս։

Գալվանիի փորձերը նպաստեցին հոսանքի նոր աղբյուրի՝ գալվանական էլեմենտի հայտնագործմանը։ 1791-ին հրատարակել է «Մկանային շարժման ժամանակ էլեկտրականության ուժի մասին տրակտատ»–ը։

## Ծանոթագրություններ

Կատեգորիա:Իտալացի գիտնականներ
Կատեգորիա:Իտալացի ֆիզիոլոգներ
Կատեգորիա:Իտալացի գյուտարարներ
Կատեգորիա:Իտալացի ֆիզիկոսներ
Կատեգորիա:Իտալացի կենսաբաններ
Կատեգորիա:Իտալացի բժիշկներ
Կատեգորիա:Իտալացի փիլիսոփաներ
Մարիա Բելովա

**Մարիա Բելովա** (, ), ռուս հաղորդավարուհի, լրագրող ու տեսաբլոգեր։

## Կենսագրություն
Մարիա Բելովան ծնվել է 1989 թվականի օգոստոսի 28-ին Մոսկվայում։ Դեռևս դպրոցում որոշել է կատարելագործվել լրագրության և հեռուստատեսության ուղղությամբ, այդ պատճառով ավագ դասարաններում ընդունվել է Երիտասարդ լրագրողների դպրոցի ժուռնալիստիկայի ֆակուլտետ։ Դպրոցից հետո ընդունվել է Մոսկվայի պետական համալսարանի ժուռնալիստիկայի ֆակուլտետ։ Արդեն ուսանողական տարիներին Մարիան իր համակուրսեցու հետ թողարկել է մի շարք հաղորդումներ, որտեղ լուսաբանվում էր իրենց ֆակուլտետի առօրյան։

## Հաղորդավարուհու կարիերա
Հեռուստաէկրանին Մարիան առաջին անգամ հանդես է եկել *Minaev Live* շոուում, որտեղ լուսաբանել է մերձմոսկովյան Խիմկիի 2012 թվականի ընտրությունները։

2013 թվականին *О2ТВ* ալիքում եղել է «Բազմոց Գլորիայի համար» շոուի հաղորդավարը, նույն թվականին Մարիան Ռոսիա 24 ալիքում հաղորդավար լինելու հրավեր է ստացել։ Առաջին ռեպորտաժները եղել են աստղերի կյանքի, համերգների ու մշակույթի մասին։ Բացի այդ, նորաձևության ոլորտում կեղծ արտադրանքի մասին հատուկ թողարկումներ են եղել և հենց այդ ռեպորտաժները էլ Մարիային ճանաչում են բերել։

## Ֆիլմագրություն
2020 թվականին թողարկել է «Կյանքը անպտղությամբ» ֆիլմը՝ նվիրված անզավակ զույգերի վրա սոցիալական ճնշման խնդրին ու վերարտադրողական առողջության ոլորտի լուսաբանմանը։

## Երաժշտական գործունեություն
2014 թվականի հունիսին, ըստ *Tatler* պարբերականի՝ նա ներառվել է 10 լավագույն կին դիջեյների ցանկում։

2019-ին *[[T-killah]]*-ի հետ միասին առաջնաելույթ է ունեցել որպես երգչուհի՝ *MATARA* կեղծանվամբ՝ ձայնագրելով «Անուղղելի խաբեբաներ» խմբի «*Love Me, Love*» երգի քովերը։ Նրանց հետ հանդես է եկել հունիսի 29-ին Կրեմլի պետական պալատում ավարտական երեկոյի ժամանակ։

## Անձնական կյանք
2011 թվականին Մարիան ամուսնացել է ռեստորանատեր Իլյա Լիխտենֆելդի հետ, իսկ հարսանիքը տեղի է ունեցել Մոսկվայի Ստանիսլավսկու և Նեմիրովիչ-Դանչենկոյի անվան երաժշտական ակադեմիական թատրոնում։ Երկու տարի անց նրանք բաժանվել են, ու *Tatler* պարբերականն այն ներառել է 2013 թվականի 15 ամենաաղմկահարույց բաժանումների ցուցակում։

2018 թվականին ծանոթացել է ռուս ռեփեր *T-killah*-ի հետ, որի հետ ամուսնացել է 2019 թվականի հուլիսի 4-ին։

## Սոցիալական նախագծեր և բարեգործություն
2019 թվականին նա ստեղծել է Կենդանի հաղորդակցությունների ակումբ՝ *KAKDELA*-ն, որի հիմնական նպատակը Ռուսաստանում *small talk* մշակույթի զարգացումն է․ աշխարհիկ զրույց, որը թույլ է տալիս հետաքրքիր ծանոթություններ ունենալ։

Մարիան ակտիվ մասնակցում է բարեգործական նախագծերին։

## Ծանոթագրություններ

Կատեգորիա:1989 ծնունդներ
Կատեգորիա:Լրագրողներ այբբենական կարգով
Կատեգորիա:Մոսկվա քաղաքում ծնվածներ
Կատեգորիա:Ռուս լրագրողներ
Կատեգորիա:Ռուս հաղորդավարներ
Կատեգորիա:Օգոստոսի 28 ծնունդներ
BB Talk

«**BB Talk**», ամերիկացի երգչուհի Մայլի Սայրուսի երգը իր *[[Miley Cyrus & Her Dead Petz]]* հինգերրորդ ստուդիական ալբոմից։ Երգչուհին երգը ներկայացրել է նոյեմբեր և դեկտեմբեր ամիսներին տեղի ունեցած *Milky Milky Milk Tour* համերգային շրջագայության ժամանակ։

## Երաժշտական տեսահոլովակ
«BB Talk» երգի առաջին տաս վայրկյանանոց տեսահոլովակտը հասանելի է դարձել 2015 թվականի դեկտեմբերի 9-ին MTV ալիքում։ Տեսահոլովակը ներկայացվել է 2015 թվականի դեկտեմբերի 11-ին իր ալիքում, իսկ ավելի ուշ Vevo հարթակում։ Այն ստեղծվել է ռեժիսոր և խորեոգրաֆ Դայան Մարտելի կողմից և պատկերում է Սայրուսին մեծահասակ երեխայի տեսքով, բոլոր հնարավոր տեսակի հանդերձանքներով՝ տակդիրներով և ծծակով, շրջապատված հսկայական շշերով, կյանքի մասին ծուլորեն մտածող, մահճակալի մեջ թաքնվող և սնունդը նետող։

## Ձայնագրության մասնակիցներ
Աղբյուր՝
* Մայլի Սայրուս՝ վոկալ, հեղինակ
* Doron Dina՝ ասիստենտ
* The Flaming Lips՝ վոկալի պրոդյուսեր
* Oren Yoel՝ պրոդյուսեր, գործիքավորում, ծրագրավորում
* Ձայնագրվել է Love Yer Brain Studios ստուդիայում

## Հիթ-շքերթներ

## Ծանոթագրություններ

## Արտաքին հղումներ
* 
* mileycyrus.com
Adore You

**«Adore You»**, ամերիկացի երգչուհի Մայլի Սայրուսի երգը իր չորրորդ *[[Bangerz]]* ստուդիական ալբոմից։ Սինգլը թողարկվել է 2013 թվականի դեկտեմբերի 17-ին «RCA Records» ընկերության կողմից՝ որպես ապագա երրորդ ձայնապնակի սինգլ։ Ստեղծագործությունըգրել են Սթեյսի Բարտը և ինքը՝ երգչուհին։ Թրեքի պրոդյուսերը եղել է Oren Yoel-ը։

Սինգլը դրական արձագանքներ է ստացել քննադատների կողմից, որոնք հիացել են երգչուհու հրաշալի վոկալով։ Համեմատելով տվյալ ալբոմի նախորդ սինգլները՝ քննադատները «Adore You»-ն անվանել են ավելի հանգիստ, քնարական ստեղծագործություն։

## Ընդհանուր տեղեկություններ
«Adore You» երգը համարվում է R&B-ի տարրերով փոփ բալլադ, որի ընթացքում Սայրուսը սեր է խոստովանում իր ընկերոջը՝ Լիամ Հեմսվորթին։ Ավելի վաղ ենթադրվում էր, որ սինգլը դառնալու է «SMS (Bangerz)» ստեղծագործությունը, որը ձայնագրվել է Բրիթնի Սփիրսի հետ համատեղ, սակայն այն հիթ-շքերթներում լավ արդյունքներ ցույց չի տվել, ինչը չի կարելի ասել «Adore You»-ի մասին։ Երգը հասել է «Billboard Hot 100» հիթ-շքերթի 21-րդ հորիզոնականին, իսկ «iTunes USA»-ի՝ 7-րդ հորիզոնականին։

2014 թվականի փետրվարի 13-ին թողարկվել է «Adore You» երգի ռեմիքսը, որի համապրոդյուսերը եղել է ֆրանսիացի դիջեյ և երգահան Սեդրիկ Ժերվեն։ Թողարկումը տեղի է ունեցել Ժերվեի սեփական լեյբլում։ Քանի որ երգի հաջողությունը այնքան էլ ապշեցուցիչ չէր, որքան սպասվում էր, Սայրուսը թողարկել է այս ռեմիքսը՝ ունկնդիրների ավելի մեծ լսարան գրավելու նպատակով։ Պարային ռիթմը, բիթը, կրակոտ մեղեդին օգնել են տարբերակել հանգիստ ստեղծագործությունը։

## Երաժշտական տեսահոլովակ
Տեսահոլովակը թողարկվել է 2013 թվականի դեկտեմբերի 26-ին երգչուհու *MileyCyrusVEVO* ալիքում։ Տեսահոլովակի ռեժիսորը եղել է Rankin-ը։ Տեսահոլովակի պաշտոնական թողարկումից 12 ժամ առաջ այն միացվել է ցանցին, համապատասխանաբար չի կարողացել գերազանցել իր նախորդի՝  «Wrecking Ball» երգի դիտումների քանակի ռեկորդը։ Տեսահոլովակը ցույց է տալիս մերկ Մայլիին սավանների վրա, որը նկարում է իրեն տեսախցիկով («տնային» տեսանյութի նման)։ Ապա Սայրուսը հագնված երգում է լոգարանում։

## Հիթ-շքերթներ և հավաստագրեր

### Շաբաթական հիթ-շքերթներ

### Տարեվերջյան հիթ-շքերթներ

### Հավաստագրեր

## Թողարկման պատմություն

## Ծանոթագրություններ

## Արտաքին հղումներ
* Պաշտոնական տեսանյութ

Կատեգորիա:Մայլի Սայրուսի երգեր
Կատեգորիա:2013 սինգլներ
Նոր տնտեսական քաղաքականություն

285px|մինի|ՌԿ(բ)կ 10-րդ համագումարի դեպուտատների խմբակային լուսանկար
**Նոր տնտեսական քաղաքականություն** (, *նովայա էկոնոմիչեսկայա պոլիտիկա* [ՆԷՊ]), 1921 թվականին Վլադիմիր Լենինի կողմից առաջարկված ժամանակավոր շուկայակենտրոն տնտեսական քաղաքականություն Խորհրդային Միությունում։

Առաջին համաշխարհային պատերազմից և դրան հաջորդած քաղաքացիական պատերազմից հետո Ռուսաստանի տնտեսությունը գտնվում էր խիստ ծանր վիճակում, և առաջացել էր համակարգային լուրջ փոփոխությունների անհրաժեշտություն, որն էլ ստիպեց Լենինին ժամանակավորապես դադարեցնել երկրում «սոցիալիստական շինարարությունը» և նոր քաղաքականություն մշակել, որն էլ փոխարինելու եկավ 1918-1922 թվականների ռազմական կոմունիզմին։ Խորհրդային իշխանությունները մասամբ չեղյալ հայտարարեցին գյուղատնտեսության և արդյունաբերության համատարած ազգայնացումը և ներդրեցին խառը տնտեսության համակարգ, որով թույլ էր տրվում մասնավոր անձանց ունենալ փոքր ծավալի ձեռնարկություններ, հողակտորներ, կրկին զբաղվել ազատ առևտրով, օգտվել հարկային նոր քաղաքականությունից, մինչդեռ պետությունը շարունակում էր վերահսկել բանկային համակարգը, խոշոր արդյունաբերությունները և արտաքին առևտրի մենաշնորհը։ Բացի այդ, հացահատիկի հարկադիր առգրավումը (*պրոդռազվյորստկա*) փոխարինվում է բնամթերքի հարկով (*պրոդնալոգ*)։ Նէպի շրջանի մասնավոր ձեռնարկատերը կոչվում էին *[[նեպմաններ]]* ()։

ՆԷՊ-ի նախագիծն ընդունվել է ՌԿ(բ)կ 10-րդ համագումարի՝ 1921 թվականի մարտի 21-ի դեկրետով։ Քաղաքականությանն առնչվող հետագա դեկրետներով նախատեսվում էին նաև դրամական համակարգի բարեփոխումներ և արտասահմանյան ներդրումային հնարավորությունների ստեղծում։

Գյուղատնտեսության կոլեկտիվացման և արդյունաբերականացման արագացման պատրվակով Իոսիֆ Ստալինը 1928 թվականին վերջ դրեց ՆԷՊ-ին։

## Ծանոթագրություններ

Կատեգորիա:ԽՍՀՄ պատմություն
Կատեգորիա:ԽՍՀՄ տնտեսություն
Սելենա Գոմեսի սկավառակագրություն

**Սելենա Գոմեսի սկավառակագրություն**, ամերիկացի դերասանուհի և երգչուհի Սելենա Գոմեսի սկավառակագրությունը, որն իր մեջ ներառում է 3 ստուդիական ալբոմ, 1 ժողովածու, 2 մինի ալբոմ, 18 սինգլ և 18 տեսահոլովակ։ 2008 թվականին Գոմեսը առաջին անգամ պայմանագիր է ստորագրել  *[[Hollywood Records]]* ձայնագրող լեյբլի հետ և ձայնագրել է իր առաջնաելույթային ալբոմը։ Սելենան ցանկացել է աշխատել խմբում, բայց այդ ժամանակ լեյբլը առաջարկել է նրան հանդես գալ որպես մենակատար, քանի որ Սելենան այդ ժամանակ արդեն ուներ ֆան բազա։ Երբ երկու կողմերն էլ փոխզիջման են գնացել, Սելենան հայտարարել է նոր խմբի անունը՝ Selena Gomez & The Scene: Խմբի առաջին ալբոմը՝ «*[[Kiss & Tell]]*»-ը, հասել Է *Billboard 200* հիթ-շքերթի առաջին տասնյակում իր գագաթնակետին և ստացել ոսկե հավաստագիր։ Երկրորդ սինգլը՝ *Naturally*-ը, վաճառքի առումով եղել է հաջող և Միացյալ Նահանգների տարածքում ստացել է կրկնակի պլատինե հավաստագիր։ Երկրորդ ալբոմը՝ *«[[A Year Without Rain]]»*-ը, նույնպես առևտրային հաջողություն է ունեցել, և թողարկվել է ևս երկու սինգլ դրա աջակցության համար։

Գոմեսը և իր խումբը 2010 թվականին սկսել են աշխատանքը երրորդ ալբոմի վրա, իսկ 2011 թվականին տեղի է ունեցել նոր ալբոմի՝ *[[When the Sun Goes Down]]*-ի պաշտոնական թողարկումը։ Այս ձայնապնակը *Billboard 200* հիթ-շքերթի բոլոր խմբերի մեջ դարձել է ամենաթոփայինը, ինչպես նաև ստացել է ոսկե հավաստագիր։ Առաջին շաբաթվա ընթացքում այս ալբոմը վաճառվել է ավելի շատ, քան նրանց նախորդ աշխատանքները, սակայն հետո՝ մեր օրերում, դարձել է ամենացածր վաճառք ունեցողը։ Թողարկվել է երեք սինգլ, որոնցից երկուսը դարձել են համաշխարհային հիթ։ Երկրորդ սինգլը՝ *«[[Love You Like a Love Song]]»*-ը ԱՄՆ-ում ստացել է չորս պլատինե հավաստագիր։ Ավելի ուշ Սելենան հայտարարել է իր խմբի հետ երաժշտական կարիերայի դադարի մասին և կենտրոնացել կինոյում կարիերայի վրա։

2012 թվականին Սելենան նորից վերադարձել է ստուդիա, բայց այս անգամ մենակատարի նախագծով։ Արդյունքը եղել է *[[Stars Dance]]* ձայնապնակը, որը թողարկվել է որպես առաջին սոլո ալբոմ։ *Billboard 200* հիթ-շքերթում ալբոմը զբաղեցրել է առաջին հորիզոնականը և առաջին շաբաթվա ընթացքում վաճառվել է 97 000 օրինակ։ Գլխավոր սինգլը դարձել է «*[[Come & Get It]]*» ստեղծագործությունը, որը ԱՄՆ-ում ստացել է երեք պլատինե կարգավիճակ։ Նաև ալբոմը դարձել է առաջինը, որը ստացել է հավաստագիր RIAA-ի կողմից։

Սելենան վեց տարի համագործակցել է *Hollywood Records* լեյբլի հետ, իսկ 2014 թվականին խզել է պայմանագիրը *[[Interscope Records]]* լեյբլի հետ։ Որպես նախկին լեյբլում «հրաժեշտի» նախագիծ՝ Սելենան 2014 թվականի նոյեմբերի 24-ին թողարկել է *[[For You]]* հիթերի ժողովածուն։

2015 թվականի հունիսի 22-ին Սելենան թողարկել է «*[[Good For You]]*» սինգլը, որը ԱՄՆ-ում ստացել է ոսկե հավաստագիր։ Հուլիսի 22-ին Գոմեսը հայտարարել է հաջորդ ալբոմի անվանումը՝ «*Revival*», որը թողարկվել է 2015 թվականի հոկտեմբերի 9-ին։ Օգոստոսի 5-ին հայտնի է դարձել Սելենայի երկրորդ սինգլի անվանումը՝ «*Same Old Love*»։

## Ալբոմներ
### Ստուդիական ալբոմներ

### Ժողովածուներ

### Մինի ալբոմներ

## Սինգլներ
### Սոլո սինգլներ

### Հրավիրված արտիստ

## Այլ երգեր

## Ծանոթագրություններ
Պուրշ (վագր)

**Պուրշ** (), հայտնի Բենգալյան վագր, կինոդերասան և կրկեսի կենդանի։ Նա եղել է իր մարզչի՝ Մարգարիտա Նազարովայի սիրելին, որը նրան շատ էր սիրում և ամեն կերպ երես էր տալիս։ Կենդանու մահը մեծ ցնցում էր նրա համար, որի հետ նա չկարողացավ հաշտվել մինչև կյանքի վերջը։

## Կենսագրություն
Պուրշը ծնվել է 1952 թվականի դեկտեմբերի 6-ին Ռիգայի կենդանաբանական այգում՝ Բենգալյան վագր Յունայի և վագր Բենգոյի ընտանիքում։ Մեկ շաբաթ անց Յունայի հիվանդության պատճառով (չէր կարողանում կերակրել) Ռիգայի կենդանաբանական այգու տնօրենի տեղակալ Արվիդ Վիքսնեն վագրիկին հանձնել է այգու աշխատակից Բուցինիեքսին, որը նրան իր տուն է տարել։ Կինը և նրա դուստրը՝ Օլգան, բուժում, խնամում և կերակրում էին  վագրին։ Տեսնելով իր «խնամողին»՝ կենդանին հնչեցնում էր «պուրշ-պուրշ» ձայնը, որն էլ ի վերջո դարձավ նրա նոր և վերջնական անունը։ Պուրշը մեծանում էր, և դժվար էր նրան բնակելի տանը պահել։ Լենինգրադի կենդանաբանական այգու ղեկավարությունը խնդրել է Պուրշին ուղարկել իրենց մոտ, ինչը և կատարվել է։

Առաջին անգամ Պուրշը հայտնվել է կինոյում՝ նկարահանվելով «Վագրին ընտելացնողը» ֆիլմում։ Հենց այնտեղ է նա հանդիպել հայտնի մարզիչ Մարգարիտա Նազարովային։ Նկարահանումներից հետո կենդանին անցել է նրա խնամքի տակ։ Նրա ձեռքի տակով շատ վագրեր և այլ կենդանիներ են անցել, բայց հենց Պուրշն է դարձել Նազարովայի ամենասիրելի կենդանին։ Կինն ամեն կերպ երես էր տալիս վագրին, տանում էր զբոսանքի, նույնիսկ՝ ռեստորան։ Պուրշը բավականին հանգիստ վագր էր և իրեն հանգիստ էր պահում։ 1962 թվականի դեկտեմբերի 31-ի լույս 1963 թվականի հունվարի 1-ի գիշերը Նազարովան և նրա ընկերները Պուրշի հետ են անցկացրել «Աստորիա» հյուրանոցի ռեստորանում։

Պուրշը նկարահանվել է ֆիլմերում և իր տիրուհու հետ մեկնել շրջագայությունների։ Պուրշի բնավորությունը թեև մեղմ էր, բայց ոչ պարզ։ Կիևում հյուրախաղերի ժամանակ նա իր վարժեցնողներից փախել է մոտակա բուֆետ, որտեղ կերել է 31 երշիկ և կոտրել բուֆետի դարակը։ Բացի այդ, մի անգամ նա փորձել է պոկել Նազարովայի գլխակապը, ինչը նրա մոտ քունքային զարկերակի վնասվածք է առաջացրել։

Կինոյում նկարահանումներից հետո Պուրշը հիվանդացել է շաքարային դիաբետով և մահացել 1964 թվականին՝ կյանքի 13-րդ տարում։

## Ֆիլմագրություն

## Ծանոթագրություններ

## Արտաքին հղումներ
* Վագրերի սանձահարողը Մարգարիտա Նազարովան է. խորհրդային կրկեսորդի ողբերգությունը 
* Միխայիլ Բաղդասարովը՝ Նազարովայի և Կոնստանտինովսկու միջև վիճաբանության և «գծավոր չվերթի» վտանգավոր նկարահանումների մասին
Էլեկտրաֆիզիոլոգիա

**Էլեկտրաֆիզիոլոգիա**, ֆիզիոլոգիայի բաժին, ուսումնասիրում է էլեկտրական երևույթները կենդանի հյուսվածքներում և բջիջներում։ Կենսաէլեկտրական պոտենցիալների ուսումնասիրությունը լայն հնարավորություն ստեղծեց բացահայտելու օրգանիզմի ֆիզիոլոգիական պրոցեսների բնույթը։

XVIII դ. վերջերին Լ. Գալվանիի կատարած փորձերով սկիզբ դրվեց կենսահոսանքների մասին գիտությանը։ XIX դ. 20-ական թթ. հետո, երբ հայտնի դարձան լարային գալվանոմետրերը, ֆիզիոլոգները սկսեցին հետազոտել կենդանի հյուսվածքում առաջացող էլեկտրական հոսանքների ֆիզիոլոգիական ազդեցությունը, մեծությունն ու բնույթը։ Կենսահոսանքների առաջացման առաջին տեսական բացատրությունը տվել է Դյուբուա–Ռեյմոնը։ Էլեկտրաֆիզիոլոգիական հետազոտությունների բուռն զարգացումը հետագայում հնարավոր դարձավ շնորհիվ էլեկտրոնային սարքավորումների, հատկապես էլեկտրոնա–ճառագայթային օսցիլոսկոպի և ռադիո–ուժեղացուցիչ տեխնիկայի կիրառման։ Միկրոէլեկտրաֆիզիոլոգիական ուսումնասիրություններով պարզվեցին ընդունիչներում գրգռի առաջացման, ինչպես նաև գրգռման ու արգելակման ժամանակ ետսինապտիկ թաղանթի էլեկտրական բևեռացման փոփոխության մեխանիզմները։ Էլեկտրական պոտենցիալների գրանցման եղանակով ստացվել են նոր տվյալներ կենտրոնական նյարդային համակարգությունում ֆունկցիաների տեղակայման, ցանցանման գոյացության, ներկենտրոնային փոխազդեցությունների ևն մասին։ Էլեկտրաֆիզիոլոգիայի զարգացման բնագավառում անգնահատելի են Ն. Վվեդենսկու, Ի. Թարխանովի, Ի. Սեչենովի, Ի. Բերիտաշվիլու, Ա. Սամոյլովի, Ա. Կոգանի, Պ. Կոստյուկի աշխատանքները։ Իրենց ավանդն ունեն նաև հայ ֆիզիոլոգներ Է. Հասրաթյանը, Ա. Քարամյանը, Վ. Ֆանարջյանը, Ս. Բակունցը, Ռ. Դուրինյանը, Մ. Չայլախյանը, Հ. Բակլավաջյանը, որոնց հետազոտությունները նվիրված են բարձրագույն նյարդային գործունեության, ուղեղիկի, հիպոթալամուսի, կենտրոնական ու ծայրամասային վեգետատիվ նյարդային համակարգի գործունեության մեխանիզմներին։

## Տես նաև
* Կենսաէլեկտրական պոտենցիալներ
* Էլեկտրասրտագրություն
* Էլեկտրաուղեղագրություն

Կատեգորիա:Էլեկտրաֆիզիոլոգիա
Էլեկտրաֆորեզ

**Էլեկտրաֆորեզ**, (< էլեկտր… և հուն. φορέω – տեղափոխում), արտաքին հաստատուն էլեկտրական դաշտի ազդեցությամբ հեղուկում (կամ գազում) պինդ նյութի դիսպերսված մասնիկների տեղաշարժ դեպի էլեկտրոդ։ Էլեկտրաֆորեզը հետևանք է իրար նկատմամբ տեղաշարժվող երկու ֆազերի (պինդ–հեղուկ, պինդ–գազ) շփման մակերևույթին առաջացող կրկնակի էլեկտրական շերտի, որի պատճառով պինդ և հեղուկ (գազ) ֆազերը լիցքավորվում են տարբեր նշանով։ Էլեկտրաֆորեզ կիրառում են դիսպերս համակարգերը (հատկապես կոլոիդ լուծույթները) հետազոտելու և բաժանելու, կավերը մաքրելու, լատեքսից կաուչուկը ու ներկերից խոնավությունը անջատելու, իոնների շառավիղը և լիցքը որոշելու համար և այլ նպատակներով։

## Տես նաև
* Էլեկտրաօսմոս
* Մազանոթային էլեկտրաֆորեզ

Կատեգորիա:Էլեկտրականություն
Կատեգորիա:Կոլոիդային քիմիա
Դանիելե Գարոցցո

**Դանիելե Գարոցցո** (, ), իտալացի սուսերամարտիկ, 2016 թվականի օլիմպիական չեմպիոն և 2020 թվականի Օլիմպիական խաղերի արծաթե մեդալակիր անհատական առաջնությունում, թիմում աշխարհի եռակի չեմպիոն (2015 և 2017), 2017 թվականի Եվրոպայի չեմպիոն, 2015 թվականի Իտալիայի չեմպիոն։ Եղբայր Էնրիկո Գարոցցո։

Դանիելե Գարոցցոյի ավագ եղբայրն է սուսերամարտիկ 2016 թվականի Ամառային օլիպիական խաղերի արծաթե մեդալակիր Էնրիկո Գարոցցոն։

## Կենսագրություն
Ծնվել է 1992 թվականին Կատանիայում։ 2008 թվականին դարձել է աշխարհի պատանեկան առաջնության չեմպիոն։

2015 թվականին դարձել է Եվրոպայի առաջնության արծաթե մեդալակիր անհատական առաջնությունում և աշխարհի չեմպիոն թիմային առաջնությունում։

11-րդ տեղն զբաղեցնելով աշխարհում՝ Գարոցցոն 2016 թվականի Ամառային օլիմպիական խաղերի տղամարդկանց անհատական մրցապայքարում անսպասելիորեն ոսկե մեդալ է նվաճել՝ եզրափակիչում հաղթելով ամերիկացի Ալեքսանդր Մասիալասին։ Այդ հհաղթանակի շնորհիվ նրա համաշխարհային վարկանիշը բարձրացրել է մինչև 2-րդ տեղ։

2017 թվականին Դանիելեն դարձել է Եվրոպայի չեմպիոն անհատական մրցաշարում, իսկ թիմային մրցումներում գրավել է երրորդ տեղը։ Աշխարհի առաջնությունում իտալացին դարձել է բրոնզե մեդալակիր անհատական առաջնությունում, իսկ հետո նվաճել է իր երկրորդ ոսկե մեդալը աշխարհի առաջնություններում՝ հաղթելով թիմային մրցաշարում։

Մեկ տարի անց իտալացին երկու անգամ պատվո հարթակի երկրորդ աստիճանին է կանգնել Եվրոպայի առաջնությունում՝ մեկ քայլ հեռու մնալով ոսկե մեդալներից ինչպես անհատական, այնպես էլ թիմային ռապիրայում։

## Մեդալներ
### Օլիմպիական խաղեր

### Աշխարհի առաջնություն

### Եվրոպայի առաջնություն

### Գրան պրի

### Աշխարհի գավաթ

## Ծանոթագրություններ

## Արտաքին հղումներ
* Դանիելե Գարոցցոյի էջը Սուսերեմարտի միջազգային ֆեդերացիայի կայքում 

Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Իտալացի սուսերամարտիկներ
Կատեգորիա:Իտալացի օլիմպիական չեմպիոններ
Կատուն աղավնիների մեջ

**Կատուն աղավնիների մեջ** (), Ագաթա Քրիստիի վեպը, որը կարելի է համարել ոչ միայն դետեկտիվ ժանրի ստեղծագործություն, այլև՝ լրտեսական։ Այս վեպը գրողի փոքրաթիվ լրտեսական վեպերից մեկն է։ Այն դարձել է վերջին ստեղծագործությունը, որտեղ Էրքյուլ Պուարոն դեռ չէր առանձնացվել դետեկտիվ գործերից։ Առաջին անգամ հրապարկվել է 1959 թվականի նոյեմբերի 2-ին։

## Սյուժե
Գործողությունները տեղի են ունենում աղջիկների համար մտացածին գիշերօթիկ դպրոցում։ Վեպի հիմքում ընկած է ֆիզկուլտուրայի ուսուցչուհու սպանության ուսումնասիրությունը, ում մարմինը երեկոյան գտնում են դպրոցի սպորտդահլիճում։

Վեպի հանգույցը տեղի է ունենում Թագավորության մայրաքաղաք Ռամաթի հիմնական իրադարձություններից երեք ամիս առաջ՝ այնտեղ տեղի ունեցած հեղափոխության նախօրեին և կապված է գահընկեց արված թագավորական ընտանիքին պատկանող թանկարժեք իրերի ճակատագրի հետ։

## Կերպարներ
### Դպրոցի ղեկավարություն
* Միսս Վուլսթրոուդ - տնօրեն
* Էնն Շապլանդ - քարտուղարուհի
* Միսս Չեդվիկ - դպրոցի գլխավոր ուսուցիչներից մեկը
* Էլյանոր Վանսիթարթ - գլխավոր ուսուցչուհի, ով փորձում է գերազանցել միսս Վուլսթրոուդին։

### Դպրոցի ուսուցչուհիներ
* Գրեյս Սփրինգեր - ֆիզկուլտուրայի ուսուցչուհի
* Անժել Բլանշ-ֆրանսերենի ուսուցչուհի
* Էյլին Ռիչ - անգլերենի ուսուցչուհի
* Միսս Բլեյք - պարի ուսուցչուհի
* Միսս Ռոուեն-ուսուցչուհի

### Դպրոցի աշակերտներ
* Արքայադուստր Շաիստա - արքայազն Ալի Յուսուֆ Ռամատսկու զարմիկը
* Ջենիֆեր Սաթկլիֆ - Բոբ Ռոուլինսոնի բարեկամուհի
* Ջուլիա Ալջոն - աշակերտուհի, ում մայրը կապ է ունեցել գաղտնի գործակալի հետ

### Աշխատակազմ
* Էլսփետ Ջոնսոն - տնտեuության վարիչ
* Ադամ Գուդման - քողարկված և հորինված անունով գործակալ, ով աշխատում է այգեպան
* Բրիգգս - այգեպան

### ծնող ուսուցիչներ
* Ջոան և Հենրի Սաթքլիֆի- Ջենիֆեր Սաթքլիֆի ծնողներ
* Միսիս Ալջոն - Ալջոնի մայրը
* Լեդի Վերոնիկա - զույգ քույրերի մայրը

### Մնացած կերպարներ
* Էրքյուլ Պուարո - մասնավոր խուզարկու
* Դենիս Ռետբոուն

## Էկրանավորում
* 2008 - «Կատուն աղավնիների մեջ»

## Ծանոթագրություններ

## Արտաքին հղումներ
https://www.agathachristie.com/stories/cat-among-the-pigeons

Կատեգորիա:Ագաթա Քրիստիի վեպեր
Կատեգորիա:Հեռուստասերիալների հիմք ծառայած բրիտանական վեպեր
Կատեգորիա:Գրական ստեղծագործություններ այբբենական կարգով
Քելի Բերգլունդ

**Քելի Բերգլունդ** (, ), ամերիկացի դերասանուհի։

## Երիտասարդություն
Բերգլունդը ծնվել և մեծացել է Կալիֆոռնիա նահանգի Մուրպարկ քաղաքում, որտեղ շարունակել է ապրել ծնողների՝ Մարկ և Միշել Բերգլունդների ու կրտսեր քրոջ՝ Կիրոյի հետ։ Ավարտել է Մուրպարկի միջնակարգ դպրոցի անկախ ուսումնական ծրագիրը։ Ազատ ժամանակ զբաղվել է լողով և լուսանկարչությամբ։

## Կարիերա
Բերգլունդն երիտասարդ հասակում իր կարիերան սկսել է *[[TLC]]*-ի «Հիփ-հոփ Հարրի» շոուում խաղացած դերով։ Այնուհետև նկարահանվել է «Դու ավելի խելացի ես, քան 5-րդ դասարանցին» և «Ամերիկայի նոր պրոդյուսեր» ծրագրերում։ Նաև նկարահանվել է «Առայժմ, Բենջամին» ֆիլմում։ Բացի այդ, նկարահանվել է *Old Navy, [[Hyundai]], [[Bratz]], [[McDonald's]]*, *[[Mattel]]* և այլ գովազդներում։ Քելին արժանացել է բազմաթիվ մրցանակների պարի ոլորտում։ Նրա սիրած ոճը բալետի և ջազի խառնուրդ է։

2012-2016 թվականներին *[[Disney]]* հեռուստաալիքի «Փորձային» կատակերգական սերիալում խաղացել է Բրիի՝ չափազանց շփվող սուպերարագընթաց բիոնիկ սուպերմենի գերհագեցած դերը։

2013 թվականին Բերգլունդը «Հարվածի մեջ» սերիալում խաղացել է հրաշամանուկ  և կարատեիստ Սլոան Ջենինգս դերը։ 2013 թվականի կեսերին սկսել է աշխատել *Disney* հեռուստաալիքի «Ինչպես ստեղծել իդեալական տղա» ֆիլմի վրա, որում այնուհետև խաղացել է Մեյ Հարթլիի՝ գլխավոր հերոսուհու դերը, որն իր լավագույն ընկերուհու հետ մշակել է իդեալական տղայի ստեղծման պլանը։

2016 թվականին NBC-ի «Բազմագույն Սուրբ Դոլի Պարթոն։ Սիրո շրջան» հեռուստաֆիլմում խաղացել է Ուիլադին Պարթոն դերը։ Նույն թվականին խաղացել է նախկին մարմնամարզուհու հետ, որը սպորտ է վերադարձել Ավստրալիա տեղափոխվելուց հետո՝ «Բարձրացնել շերտաձողիկը» ֆիլմում։ 2018 թվականին Բերգլունդը նկարահանվել է «Ոսկու որոնումներում» ֆիլմում՝ նվիրված չիրլիդինգին, որի գործողությունը տեղի է ունեցել Ավստրալիայի Ադելաիդա քաղաքում։

2018 թվականի հունիսին Քելին ստացել է «Իսկ հիմա՝ ապոկալիպսիս» հեռուստասերիալի Կարլի գլխավոր դերը։ 2019 թվականին Բերգլունդը «Կենդանիների թագավորություն» դրամատիկ հեռուստասերիալի չորրորդ եթերաշրջանում ստացել է Օլիվիայի դերը։ Նաև 2020 թվականի *[[Netflix]]*-ի «Հելոուին Հյուբի» կատակերգական ֆիլմում խաղացել է երկրորդական դեր։

## Անձնական կյանք
2015 թվականին հարաբերություններ է ունեցել դերասան Ստերլինգ Բոմոնտի հետ։

## Ֆիլմագրություն

## Ծանոթագրություններ

Կատեգորիա:Ամերիկացի կինոդերասանուհիներ
Կատեգորիա:Ամերիկացի մոդելներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Դերասանուհիներ Կալիֆոռնիայից
Մոբի Դիք (Հռենոս)

**Մոբի Դիք (Հռենոս)** (), բելուգա կամ սպիտակ դելֆին, որը 1966 թվականին սեսացիայի պատճառ է դարձել Ստորին Հռենոսում, այնուհետև` ամբողջ Գերմանիայում և Նիդեռլանդներում։ Այն կոչվել է Հերման Մելվիլի վեպի դելֆինի` Մոբի Դիքի անունով։

alt=Illustration of Herman Melville's Moby Dick|thumb|Հերման Մելվիլի գեղարվեստական սպիտակ կետի` Մոբի Դիքի պատկերազարդումը

1966 թվականի մայիսի 18-ին Դույսբուրգի մերձակայքում գտնվող Հռենոսի մի քանի նավարկողներ ջրային ոստիկանությանը հայտնել են Հռենոսում սպիտակ դելֆինի մասին։ Պաշտոնյաները չեն հավատացել և նավաստիներին ստիպել են արյան ալկոհոլի թեստ հանձնել, որի արդյունքը բացասական էր։ Իրականում այնտեղ իսկապես կար 4 մետր երկարությամբ և 3,500-ֆունտ սպիտակ դելֆին, որը լողում էր Հռենոսում, օվկիանոսից 300 կիլոմետր հեռավորության վրա և հազարավոր կիլոմետրեր հեռու բելուգայի բնական միջավայրից արկտիկական ջրերում։

Մոբի Դիքը, ինչպես հետագայում ենթադրվել է, հավանաբար գերեվարվել էր Կանադայի արևելյան ափին, տեղափոխվել բեռնատար և ուղարկվել Անգլիայի կենդանաբանական այգի։ Տեղ հասնելուց կարճ ժամանակ անց Անգլիական ջրանցքում փոթորիկը նետել է կոնտեյները Մոբիի հետ, որն անհետացել է, մինչ ամիսներ անց հայտնվել էր Հռենոս գետում։

Դուիսբուրգ կենդանաբանական այգու տնօրեն Վոլֆգանգ Ջևալթը փորձել է հնազանդեցնել անսովոր հյուրին Հռենոս գետում ցանցերով և հանգստացնող տեգերով։ Սա հանգեցրել է ժողովրդի զանգվածային բողոքներին և Նիդեռլանդներում պաշտոնական բողոքի ցույցերին, ուստի նրանք ստիպված են եղել հրաժարվել այդ մտքից։

Սկզբում Մոբի Դիքը նորից լողացել է դեպի ծով, բայց կանգ է առել ամբարտակի առջև, որը բացվել է հատուկ նրա համար, և նորից լողացել է Հռենոսով՝ մինչև Բոն։ Մի անգամ նա վերադարձել է և նկատելի է եղել երեք օր անց՝ հունիսի 16-ին, ժամը 18:42-ին, վերջին անգամ Հոլանդիայի Հուկից բաց օվկիանոս հասնելուց հետո։

alt=The Rhine River|thumb|"Մոբի Դիքը" Հռենոսում։ Բելուգայի բնական միջավայրը Արկտիկայում է:
alt=Beluga whale at the Atlanta aquarium|thumb|Բելուգա կետն Ատլանտյան ակվարիումում

Դիտորդները նշում են, որ սովորական սպիտակ կետի մաշկին ավելացել էին խորդուբորդ մուգ բծեր, ըստ երևույթին փոփոխությունը տեղի էր ունեցել Հռենոս գետի աղտոտված ջրերի պատճառով։ Հռենոսն արդարացիորեն բնութագրվում էր որպես կոյուղի, քանի որ քաղաքներից և քիմիական գործարաններից կեղտաջրերը մեծ մասամբ թափվում էին առանց զտման։ Կարծիք կա, որ Մոբի Դիքի հայտնվելը Հռենոսում և աղտոտված ջրի ազդեցությունը կետի վրա Գերմանիայում բնապահպանական շարժման սկիզբն էր։ Փաստորեն, մոտավորապես 1966 թվականին Գերմանիայում ընդունվել են շրջակա միջավայրի պահպանության առաջին արդյունավետ օրենքները։

## Ծանոթագրություններ

## Արտաքին հղումներ
* BR Kalenderblatt: "Moby Dick" im Rhein gesichtet, program on the German radio station BR, accessed 8 July 2009.
* WDR Stichtag: Der Moby Dick vom Rhein, program on the German radio station WDR, accessed 8 July 2009.
* Die Reise des weißen Wals von Isabelle Schaub, Klappenbroschur, 166 Seiten, 2019    https://www.klakverlag.de/produkt/die-reise-des-weissen-wals/

Կատեգորիա:Դելֆիններ
Կատեգորիա:Կենդանիների հարձակումներ
Բարեկամության կամար ռազմավիրական ճանապարհին

**Բարեկամության կամար ռազմավիրական ճանապարհին** (վրաց. ხალხთა მეგობრობის თაღი), 20-րդ դարի ճարտարապետական հուշարձան։

## Նկարագրություն
Գտնվելով Վրաստանի ռազմավիրական ճանապարհին՝ Գուդաուրի լեռնադահուկային հանգստավայրի և Խաչի լեռնանցքի միջև, հուշարձանը մեծ կիսաշրջանաձև քարե-բետոնե կառույց է, որ նայում է Կովկասյան լեռներում գտնվող «Սատանայի հովտին»։ Հուշարձանի ամբողջ ներքին մակերեսը զարդարում է նկարիչներ Զուրաբ Կապանաձեի, Զուրաբ Լեժավայի և Նոդար Մալազոնիայի խճանկարային մեծ որմնանկարը, որը պատկերում է վրացական և ռուսական պատմության տեսարաններ, վրացերեն և ռուսերեն թարգմանությամբ ներկայացված են նաև Ռուսթավելու խոսքերը՝ «Հավատարիմ ընկերը կօգնի ընկերոջը։ Նա չի վախենա դժվարություններից։ Նա սիրտը կտա սրտի փոխարեն։ Իսկ սերն աստղ է ճանապարհին»։ Հուշարձանի նախագծի հեղինակը ճարտարապետ Գեորգի Չախավան է։

## Պատմություն
Հուշարձանը կանգնեցվել է 1983 թվականին՝ ի պատիվ 1783 թվականի Գեորգիևյան դաշնագրի երկու հարյուրամյակի և Խորհրդային Վրաստանի ու Խորհրդային Ռուսաստանի միջև շարունակվող բարեկամության։ 2017 թվականին կամարը վերականգնել է *Saxon* ընկերությունը։

## Պատկերասրահ

Treaty of Georgievsk Monument-16-2019-gje.jpg
Russia-Georgia friendship monument inside.JPG
Russian-Georgian Friendship Monument (62).jpg
Treaty of Georgievsk Monument-20-Ausblick-2019-gje.jpg
Treaty of Georgievsk Monument-10-Gleitschirm-2019-gje.jpg


## Ծանոթագրություններ

Կատեգորիա:1983 կառուցումն ավարտված շենքեր և կառույցներ
Կատեգորիա:Մցխեթ-Մթիանեթի մարզի շենքեր և կառույցներ
Կատեգորիա:Ռուս-վրացական հարաբերություններ
Կատեգորիա:Վրաստանի հուշարձաններ
Կատեգորիա:Վրաստանի տեսարժան վայրեր
Կատեգորիա:Վրացական ճարտարապետություն
Զուրաբ Լեժավա

**Զուրաբ  Պլատոնովիչ  Լեժավա** (, ), խորհրդային վրացի նկարիչ։ Թբիլիսիի պատվավոր քաղաքացի (2002)։ Ռուսաստանի գեղարվեստի ակադեմիայի արտասահմանյան պատվավոր անդամ (2004)։

## Կենսագրություն
[մինի|ձախից|[Բարեկամության կամար ռազմավիրական ճանապարհին]]  
Զուրաբ Լեժավան 1950 թվականին ավարտել է Թբիլիսիի գեղարվեստի ակադեմիայի գծանկարչության ֆակուլտետը։ Զբաղվել է խմբագրական աշխատանքներով, 1952-1955 թվականներին եղել է *Science and Technology*», 1955-1958 թվականներին՝ «Флаг» ամսագրերի խմբագիր։ Դասավանդել է Թբիլիսիի արվեստի պետական ակադեմիայում, 1970-1990 թվականներին եղել է Կիրառական գծանկարչության ամբիոնի վարիչ (այժմ`գծանկարչական դիզայն), 1989 թվականից՝ պրոֆեսոր։ Եղել է Վրաստանի նկարիչների միության նախագահ (1962-1970) և ԽՍՀՄ նկարիչների միության քարտուղար (1968-1972)։

Հեղինակ է մի շարք գծանկարչական և գեղանկարչական աշխատանքների՝ «Հին Թբիլիսի», «Սվանեթի», «Իմերեթի», «Օտարերկրյա էսքիզներ», Դավիթ Կլդիաշվիլիի ստեղծագործությունների նկարազարդումների, բնանկարների շարքերի և այլն։

Նկարազարդել է Մարքսիզմ-լենինիզմի ինստիտուտի վրացական մասնաճյուղի շենքի մոնումենտալ պատերը (1977)։ Աշխատանքները պահվում են Վրաստանի արվեստի թանգարանում, արվեստի պատկերասրահում։

Ռազմավիրական ճանապարհի բարեկամության կամար խճանկարի համահեղինակ է Զուրաբ Կապանաձեի, Զուրաբ Լեժավայի և Նոդար Մալազոնիայի հետ համատեղ։

## Գրականություն
* ზურაბ ლეჟავა = Зураб Лежава. Выставка = Zurab Lezhava. Exhibition : [კატალოგი]. — თბილისი : ხელოვნება, 1985.
* წყარო: თბილისი — ენციკლოპედია. — თბ., 2002 — გვ.624

## Ծանոթագրություններ

## Արտաքին հղումներ
* ზურაბ ლეჟავა (1925-2011), მხატვარი, ქ. თბილისი
* ლეჟავა ზურაბ პლატონის ძე

Կատեգորիա:Թբիլիսիի գեղարվեստի ակադեմիայի շրջանավարտներ
Կատեգորիա:Թբիլիսիի պատվավոր քաղաքացիներ
Կատեգորիա:ԽՍՀՄ նկարիչների միության անդամներ
Կատեգորիա:Խորհրդային նկարիչներ
Կատեգորիա:Պատվո շքանշանի ասպետներ (ԽՍՀՄ)
Կատեգորիա:Պատվո շքանշանի ասպետներ (Վրաստան)
Կատեգորիա:Ռուսաստանի գեղարվեստի ակադեմիայի պատվավոր անդամներ
Կատեգորիա:Վրացի նկարիչներ
Սուրբ Աստվածածին եկեղեցի (Գառնի)

**Սուրբ Աստվածածին եկեղեցի **, Հայ Առաքելական Սուրբ Եկեղեցի, գտնվում է  Հայաստանի Կոտայքի մարզում՝ մարզկենտրոնից 63 կմ դեպի հարավ Գառնի գյուղում, կառուցվել է 12-րդ դարում։

Գառնի գյուղի Սուրբ Աստվածածին եկեղեցին եռանավ գմբեթավոր կառույց է կառուցված տուֆ տեսակի քարից։

Եկեղեցուն կից գտնվում է զանգակատունը։

## Պատկերասրահ

Սբ․ Աստվածածին եկեղեցի, գյուղ Գառնի 01.jpg
Սբ․ Աստվածածին եկեղեցի, գյուղ Գառնի 06.jpg
Սբ․ Աստվածածին եկեղեցի, գյուղ Գառնի 03.jpg
Սբ․ Աստվածածին եկեղեցի, գյուղ Գառնի 04.jpg
Սբ․ Աստվածածին եկեղեցի, գյուղ Գառնի 05.jpg


## Տես նաև
* Հայաստանի վարչական բաժանում
* Կոտայքի պատմության և մշակույթի անշարժ հուշարձանների ցանկ (Կոտայքի մարզ)

## Ծանոթագրություններ

Կատեգորիա:12-րդ դարի հայկական վանքեր և եկեղեցիներ
Կատեգորիա:Գառնու շենքեր և կառույցներ
Կատեգորիա:Եկեղեցիներ այբբենական կարգով
Կատեգորիա:Կոտայքի թեմի վանքեր և եկեղեցիներ
Սուրբ Խաչ եկեղեցի (Գավառ)

ձախից|մինի|293x293փքս|Գավառի Սուրբ Խաչ եկեղեցու արձանագրություն
**Սուրբ Խաչ եկեղեցի**, Հայ Առաքելական Սուրբ Եկեղեցի, Հայաստանի Գեղարքունիքի մարզկենտրոնն Գավառ քաղաքից 10 կմ հեռավորության վրա Գեղամա լեռնաշղթայի՝ Սուրբ Խաչ լեռան (Եռաբլուր լեռ) վրա, որի բարձրությունը ծովի մակարդակից՝ 2480 մետր, կառուցվել է 16-20-րդ դարերում։

Ըստ եկեղեցու մուտքի աջ կողմում գտնվող արձանագրության համաձայն ի սկզբանե այն եղել է մատուռ որը կառուցվել է 16-րդ դարում, որից հետո վերակառուցվել է Ժորա Հայրիկի Աչիկյանի կողմից 1969 թվականին։

1998 թվականին մատուռի տեղում կառուցվում է եկեղեցի։ Կառուցման մասին ևս կա արձանագրություն եկեղեցու պատին ագուցված։

Արձանագրությունում ասվում է․

Եկեղեցին գմբեթավոր կառույց է կառուցված սրբատաշ և անմշակ բազալտից։ Եկեղեցու խորանը գտնվում է արևելյան կողմում, իսկ նրա ձախ կողմի պատին կա մկրտության ավազան։ 
 
Սուրբ Խաչ եկեղեցին համարվում է ուխտատեղի, եկեղեցու շուրջ տեղադրված են խաչքարեր որը տեղադրել են ուխտավորները։

Եկեղեցու մուտքից դեպի արևմուտք՝ բլրի վրա կա տեղադրված մետաղյա խաչ։ Եկեղեցուց բացվում է գեղեցիկ տեսարան դեպի Սևանա լիճ և Գեղամա լեռնաշղթայի բազմաթիվ լեռնագագաթները՝ Աժդահակ, Սևկատար, Սպիտակասար և այլ։

## Պատկերասրահ

Սուրբ Խաչ եկեղեցի (Գավառ).jpg
Սուրբ Խաչ եկեղեցի (Գավառ) 2.jpg
Սուրբ Խաչ եկեղեցի (Գավառ) 3.jpg
Սուրբ Խաչ եկեղեցի (Գավառ) 4.jpg
Սուրբ Խաչ եկեղեցի (Գավառ) 5.jpg
Սուրբ Խաչ եկեղեցի (Գավառ) 6.jpg
Սուրբ Խաչ եկեղեցի (Գավառ) 7.jpg
Սուրբ Խաչ եկեղեցի (Գավառ) 8.jpg
Սուրբ Խաչ եկեղեցի (Գավառ) 9.jpg
Սուրբ Խաչ եկեղեցի (Գավառ) 10.jpg
Սուրբ Խաչ եկեղեցի (Գավառ) 11.jpg
Սուրբ Խաչ եկեղեցի (Գավառ) 12.jpg


## Տես նաև
* Հայաստանի վարչական բաժանում
* Գավառի պատմության և մշակույթի անշարժ հուշարձանների ցանկ (Գեղարքունիքի մարզ)

## Արտաքին հղումներ
* ՍՈՒՐԲ ԽԱՉԻ ՊԱՏԱՐԱԳ՝ ՍՈՒՐԲ ԽԱՉ ԵԿԵՂԵՑՈՒՄ
* Գեղարքունիքի մարզպետարանի կայք

## Ծանոթագրություններ

Կատեգորիա:Եկեղեցիներ այբբենական կարգով
Կատեգորիա:Գավառի շենքեր և կառույցներ
Կատեգորիա:Գեղարքունիքի թեմի վանքեր և եկեղեցիներ
Կատեգորիա:13-րդ դարի հայկական վանքեր և եկեղեցիներ
Կղեմես Գալանոս

**Կղեմես Գալանոս** (, , ), իտալացի աստվածաբան, փիլիսոփա, հայագետ։

Գործել է հայկական միջավայրում, սովորել հայերեն, աշխատել է հայերին կաթոլիկացնել։ 1636–1641 թվականներին քարոզչական նպատակով եղել է Վրաստանում, 1641–44-ին՝ Կոստանդնուպոլսում, որտեղ զբաղվել է նաև մանկավարժական, դեղագործական–բժշկական գործունեությամբ։ Կ․ Պոլսի իր հիմնադրած դպրոցում հայ աշակերտներին դասավանդել է կրոն, լեզուներ (նաև հայերեն)։

1648–63 թվականին Հռոմում, սուրբ հավատի տարածման միության հայկակական վարժարանում (Ուրբանյան դպրոց), դասավանդել է հայոց լեզու և այլ առարկաներ։ 1664 թվականից մինչև իր կյանքի վերջը գործել է Լեհաստանում (Լվով)։ Գալանոսն ունի լատիներեն և հայերեն ձեռագիր ու տպագիր աշխատություններ։ Փիլիսոփայական հայացքներով եղել է Թովմա Աքվինացու հետևորդ։

Հավատը վեր է դասել բանականությունից, աստվածաբանությունը՝ գիտությունից։ Փորձել է տրամաբանությունը զտել գոյաբանական և իմացաբանական հայացքներից։ Նրա «Դրունք փիլիսոփայութեան ասացեալ ըստ յունաց, և լատինացւոց լօճիգայ և ըստ հայոց թարքմանի տրամաբանութիւն․․․» (1645) աշխատությունը հայերեն տպագրված տրամաբանության առաջին դասագիրքն է և մեզանում կարևոր դեր է խաղացել տրամաբանության՝ որպես ինքնուրույն գիտության ձևավորման ու զարգացման գործում։ Հայ իրականության մեջ հայտնի է Գալանոսի «Քերական և տրամաբանական ներածութիւն առ յիմաստասիրութիւնն շահելոյ» (1645) երկը, որը գրված է Սիմեոն Ջուղայեցու քերականական սկզբունքներով։ Գալանոսը լատիներենի հետևողությամբ գրաբարի համար ընդունում է մի շարք արհեստականություններ՝ անունների և որոշ դերանունների քերականական սեռ, 10 հոլով, բայական 6 սեռ, անեզական անունների եզակի ձևեր և այլն։

Կղեմես Գալանոսի երկերից առավել կարևոր է «Միաբանութիւն Հայոց սուրբ եկեղեցւոյն ընդ մեծի սուրբ եկեղեցւոյն Հռովմայ» (հ․ 1–2, մաս 1–2, 1650–61) լատիներեն և հայերեն աշխատությունը, որտեղ, օգտագործելով հայկակական, հունակական, լատինական աղբյուրներ և հիմք ընդունելով հայ ու հռոմեական եկեղեցիների հարաբերությունները՝ շարադրել է հայոց պատմությունը, հանդես եկել որպես հայ եկեղեցին Հռոմին ենթարկելու գաղափարի մոլեռանդ քարոզիչ, նպաստել Արևմտյան Եվրոպայում Հայաստանի քաղաքացիական և եկեղեցական պատմության վերաբերյալ սխալ տեղեկությունների տարածմանը։

Գալանոսի միտումնավոր հորինվածքները, որոնք գրականության մեջ մտել են «հայկական սխալներ» անունով, հերքվել են միայն XVIII դ․ վերջին։ Սակայն այս աշխատությունն այժմ ձեռք է բերել սկզբնաղբյուրի նշանակություն, քանի որ նրանում օգտագործված աղբյուրների մի մասը անհետացել է։

## Գրականություն
* Ջահուկյան Գ․ Բ., Գրաբարի քերականության պատմություն, Ե․, 1974։ 
* Дашкевич Я․, Армянские колонии на Украине в источниках и литературе XV–-XIX веков, Е․, 1962

## Ծանոթագրություններ

## Արտաքին հղումներ
* Գրաբարի հոլովները Ֆրանչիսկոս Ռիվոլայի և Կղեմես Գալանոսի ընբռնմամբ 
* ՓԻԼԻՊՈՍ Ա ԱՂԲԱԿԵՑԻ (1632-1655)

Կատեգորիա:Իտալացի աստվածաբաններ
Կատեգորիա:Իտալացի փիլիսոփաներ
Կատեգորիա:Իտալացի հայագետներ
Ակաուան էկոլոգիական կայան

**Ակաուան էկոլոգիական կայան** (, պետական շահագործմամբ էկոլոգիական կայան Բրազիլիայի Մինաս Ժերայս
նահանգում։ Այն խստորեն պահպանվող տարածք է և փակ է հանրության համար, բացառությամբ հետազոտական և բնապահպանական կրթության։

## Տեղագրություն
Արգելոցը գտնվում է Սերրադո բիոմում և զբաղեցնում է 5,196 հա Լեմի դու Պրադու ու Տուրմալինա մունիցիպալիտետներում։ Ստեղծվել է 1974 թվականի սեպտեմբերի 23-ին, իսկ փոփոխության ենթարկվել է 1994 թվականի սեպտեմբերի 27-ին և 1994 թվականի դեկտեմբերի 30-ին։ Տեղակայված է Մինաս Ժերայս նահանգի Ժեկիտինիոնիայի հովտում։

## Շրջակա միջավայր
Բուսականությունը խիտ սերրադո է, որը անցում է կատարել դեպի Ատլանտյան անտառի։ Բուսական աշխարհը բաղկացած է միջինից մեծ բույսերից։ Կենդանական աշխարհը ներառում է արմադիլ, բաշավոր գայլ, սովորական ագուտի, պակա, մշկախոզ, ուժեղ կնգղավոր կապիկ, լայնադունչ կոկորդիլոս։ Հայտնաբերվել է թռչունների ավելի քան 190 տեսակ։

2013 թվականի ապրիլին Մինաս Ժերայսի հանրային նախարարությունը և արդարադատության վարչությունը մեղադրեցին, որ պետական անտառտնտեսության ինստիտուտը չի կատարում բնապահպանական օրենսդրությունը։ Կային լուրջ խնդիրներ, ինչպիսիք են կառավարման ծրագրի, ֆիզիկական կառուցվածքների և անձնակազմի բացակայությունը, ինչպես նաև հողատիրության հետ կապված խնդիրներ Մատա դու Ակաուան ու Մատա դու Աուսենտես էկոլոգիական կայանների և Բիրիբիրի, Ալտո Կարիրի, Ռիու Պրետու ու Սեռա Նեգրա պետական պարկերի հետ։

## Ծանոթագրություններ

## Աղբյուրներ
*
*
*
*

Կատեգորիա:Բնօրինակում անաղբյուր հոդվածներ
Կատեգորիա:Բրազիլիայի էկոլոգիական կայաններ
Աիմրվար

**Աիմրվար**, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։

## Բնակչություն
1908 թվականին գյուղն ունեցել է 780 կովկասի թաթար բնակիչ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Կատեգորիա:Գարդման
Կատեգորիա:Ուտիքի բնակավայրեր
Էլեկտրոդային պոտենցիալ

**Էլեկտրոդային պոտենցիալ**, պոտենցիալի թռիչք, որն առաջանում է մետաղի և էլեկտրոլիտի լուծույթի միջև։ Էլեկտրոդային պոտենցիալը կարող է մետաղների էլեկտրոններ տալու ունակության և դրանով պայմանավորված քիմիական ակտիվության չափ ծառայել էլեկտրոլիտի լուծույթում։ Էլեկտրոդային պոտենցիալի մեծության փոքրացմամբ դասավորելիս՝ մետաղներն առաջացնում են լարման շարք։ Էլեկտրոդային պոտենցիալի բացարձակ արժեքը չափել հնարավոր չէ, չափում են միայն հարաբերական արժեքները համեմատության էլեկտրոդի նկատմամբ։ Որպես համեմատության էլեկտրոդ ծառայում է նորմալ ջրածնական էլեկտրոդը, որի էլեկտրոդային պոտենցիալ պայմանականորեն ընդունվում է հավասար զրոյի։ Էլեկտրոդային պոտենցիալի իմացությունը կարևոր է հոսանքի քիմիական աղբյուրներ նախագծելիս, էլեկտրոլիզը, մետաղների կոռոզիան ուսումնասիրելիս։

## Տես նաև
* Նորմալ պոտենցիալ

Կատեգորիա:Պոտենցիալներ
Կատեգորիա:Էլեկտրականություն